OpenLLM-France/wikimedia huggingface dataset:
# Fraccionament

El fraccionament és un procés de separació d'una mescla en diverses fraccions químiques successives de propietats diferents. Les tècniques de fraccionament es fonamenten sobre les diferències en les propietats de les espècies constitutives de la mescla original. El fraccionament fa possible aïllar més de dos components d'una mescla en una sola operació. Aquestes propietats fan que el fraccionament se situï a part d'altres tècniques de separació.
Aquestes propietats poden ser:
* la solubilitat que es pot modificar jugant amb la temperatura i el tipus de solvent que s'utilitzi: cristal·lització fraccionada, solidificació fraccionada, dissolució fraccionada ;
* la temperatura d'ebullició: destil·lació fraccionada ;
* la dimensió molecular: cromotagrofia d'exclusió estèrica (SEC) ;
* la diferència de càrrega elèctrica: electroforesi.
Les espècies à fraccionar poden ser:
* isòtops: fraccionament isotòpic ;
* molècules: fracionament dels olis per a diferents aplicacions;
* polímers: fraccionament de polímers :
** purificació de proteïnes ;
** fraccionament de proteïnes plasmàtiques ;
* Cel·lules.
# Pietro Zoppas

Pietro Zoppas (Scomigo, 27 d'abril de 1934 - Scomigo, 17 de juny de 2020) fou un ciclista italià que fou professional entre 1960 i 1966. En el seu palmarès destaca una etapa al Giro d'Itàlia de 1964.

## Palmarès

* 1956
** 1r al Gran Premi de la Indústria i el Comerç de San Vendemiano
* 1957
** 1r a La Popolarissima
* 1964
** Vencedor d'una etapa al Giro d'Itàlia

### Resultats al Giro d'Itàlia

* 1960. Abandona
* 1964. Abandona

## Referències

* ↑ Ci ha lasciato Pietro Zoppas (italià)

## Enllaços externs

* Fitxa a cyclebase.nl
* Fitxa a memoire-du-cyclisme.eu
* Fitxa a museociclismo.it
* Fitxa a sitodelciclismo.net
# Batalla de Sel·làsia (195 aC)

La batalla de Sel·làsia de l'any 195 aC va ser una de les batalles de la Guerra contra Nabis.

## Antecedents

La Lliga Aquea estava molesta perquè després de la Segona Guerra Macedònica, Argos, un dels seus membres continuava sota ocupació espartana, i per aquest motiu instà a la República de Roma a que es replantegés la decisió que permetia a Esparta conservar els territoris dels quals s'havia apoderat. Els romans van acceptar la proposta dels aqueus, car no volien una Esparta forta i reorganitzada que causés problemes un cop ells haguessin d'abandonar Grècia. i després d'assetjar infructuosament la ciutat van marxar en direcció a Esparta.
Nabis reclutà 10.000 ciutadans per al seu exèrcit i va contractar, addicionalment, 3.000 mercenaris. Els seus aliats cretencs, qui es beneficiaven de les bases navals que havien establert en el seu territori, van sumar 1.000 guerrers, especialment seleccionats, que se sumaven als 1.000 que ja havien enviat. Nabis, tement que l'avanç romà animés als seus súbdits a revoltar-se, va decidir atemorir-los ordenant la pena de mort de vuitanta ciutadans prominents.

## Batalla

Quan Tit Quinti Flaminí va deixar la seva base i s'apropà a Sel·làsia, els espartans van atacar els romans mentre aquests armaven el seu campament. El sobtat atac va confondre als aliats, però els espartans es van haver de retirar a la ciutat quan va arribar el cos principal de cohorts de legionaris.
Mentre els romans avançaven cap a la muntanya de Menelau, els mercenaris de Nabis van atacar la rereguarda aliada. Api Claudi Pulcre, comandant de la rereguarda, va reagrupar les seves tropes i va obligar els atacants a replegar-se dins les muralles de la ciutat, causant-los moltes baixes.

## Conseqüències

La coalició es va dirigir llavors a Amicles i des d'allí van saquejar els territoris circumdants. Paral·lelament, Luci Quinti Flaminí va rebre la rendició voluntària de diversos pobles costaners de Lacònia.

## Referències

* ↑ (anglès) Holleaux. Rome and the Mediterranean; 218-133 B.C, 190
* ↑ Titus Livi 34.29
* ↑ William Smith
* ↑ Titus Livi 34.28
* ↑ Titus Livi 34.28
* ↑ Titus Livi 34.29
* ↑ Titus Livi 34.28
# Sant Jeroni penitent (Mestre de la Seu d'Urgell)

Sant Jeroni penitent és un quadre del Mestre de la Seu d'Urgell pintat cap a 1495 que actualment forma part de la col·lecció permanent del Museu Nacional d'Art de Catalunya. Procedeixen de les portes de l'orgue de la catedral de la Seu d'Urgell (Alt Urgell)

## Descripció

De tots els fragments que formaven el conjunt decoratiu de les portes de l'orgue de la catedral de la Seu d'Urgell, destaca, per qualitat i originalitat, l'escena de la Presentació de Jesús al Temple.
Aquesta representació esdevé un tema popular en la iconografia de l'època i s'utilitza amb la finalitat de remarcar l'important paper que la providència assigna a l'Església en la seva missió redemptora. De fet, tot el programa iconogràfic gravita a l'entorn del tema de l'Església com a comunitat de creients.

## Referències

* ↑ Fitxa de l'obra al web del MNAC.
* ↑ Adquisició, 1918. MNAC/MAC 5711 i 5714
* ↑ de l'obra al web del MNAC

## Bibliografia

* DDAA. Museu Nacional d'Art de Catalunya. Florència: Mnac i SCALA GROUP S.p.A, 2009. ISBN 978-84-8043-198-9.
# Fraccionamiento Sobre Ruta 74

El Fraccionamiento Sobre Ruta 74 és un nucli de població compost per dos fragments al departament de Canelones, Uruguai. Un fragment es troba al sud de la ruta 6, al costat de la ruta 74, 2 quilòmetres al nord-oest de la ciutat de Joaquín Suárez. L'altre fragment també s'ubica sobre la ruta 74, al sud-est del poble. Tots dos formen part de la zona metropolitana de Montevideo.

## Població

Segons les dades del cens de l'any 2004, el Fragmento Sobre Ruta 74 tenia 1.414 habitants.
| Any | Població |
| 1985 | 828 |
| 1996 | 1.169 |
| 2004 | 1.414 |
| 2011 | 1.513 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 3 desembre 2011].
* ↑ «Estadístiques 1963–1996 / F» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 3 desembre 2011].

## Enllaços externs

* Mapa de l'INE de Fraccionamiento Sobre Ruta 74 – Joaquín Suárez Arxivat 2019-06-01 a Wayback Machine. (castellà)
# Pontpierre (Luxemburg)

Pontpierre (en luxemburgués: Steebrécken; alemany: Steinbrücken) és una vila de la comuna de Mondercange del districte de Luxemburg al cantó d'Esch-sur-Alzette. Està a uns 11,1 km de distància de la Ciutat de Luxemburg.

## Referències

* ↑ «Pontpierre». [Consulta: 20 setembre 2015].
# Thurso

Thurso (en gaèlic escocès Inbhir Theòrsa, en scots Thursa) és un poble al nord d'Escòcia (Regne Unit). Amb una economia destinada principalment al turisme i a la pesca, té l'estació de tren més al nord de l'illa de Gran Bretanya.

## Etimologia

El nom més antic trobat per referir-se a la ciutat és Tarvodubron, que en cèltic significa aigua de bou. La traducció en nòric d'aquest nom, Thjorsá, probablement derivà en Thorsá (riu de Thor) per la influència d'altres topònims veïns que també feien referència al déu nòrdic Thor. D'aquest nom en sorgiren els topònims en anglès, gaèlic escocès i scots. En cèltic antic la ciutat també era coneguda com a Tarvodunum (fortalesa del bou).

## Fills il·lustres

* Andrew Geddes Bain, geòleg, enginyer de camins, paleontòleg i explorador.
* Ann Henderson, escultora.
* William David Ross, filòsof.
* Arthur St. Clair, militar i polític.

## Referències

* ↑ «Database» (en anglès). Gaelic Place-Names of Scotland. Arxivat de l'original el 2013-12-03. [Consulta: 27 novembre 2013].
* ↑ «Names in Scots - Places in Scotland» (en anglès). Perth: Scots Language Centre. Arxivat de l'original el 2020-03-19. [Consulta: 27 novembre 2013].
* ↑ «Thurso» (en anglès). Undiscovered Scotland: The Ultimate Online Guide. [Consulta: 27 novembre 2013].
* ↑ «Thurso economy boosted by cruise ship tourists» (en anglès). John O'Groat Journal and Caithness Courier, 28-05-2013. Arxivat de l'original el 2013-12-03. [Consulta: 27 novembre 2013].
* ↑ Field, John. Discovering Place Names (en anglès). Shire Publications, 1984. ISBN 978-0852637029.

## Enllaços externs

* Guia de viatge de Thurso Arxivat 2013-01-14 at Archive.is
* Galeria de fotos de Thurso
# Nizamettin Taş

Nizamettin Taş (nascut el 1961), també conegut com a Botan Rojhilat, fou un dels més antics comandants militars del PKK. Nasqué a Varto, Turquia, s'uní al PKK el 1986 i esdevingué el comandant militar de l'organització el 1995. Va encapçalar l'Exèrcit Popular d'Alliberament del Kurdistan, l'ala militar del PKK i fou membre del Comitè Central del PKK. També formà part del Consell de la Presidència del PKK. Quan Abdullah Öcalan fou arrestat el 1998, donà suport a Cemil Bayık contra el germà d'Abdullah Öcalan, Osman Öcalan. Abandonà el PKK a principis del 2000, quan rebutjà la violència i formà el Partit Patriòtic Democràtic del Kurdistan (PWD) i sovint critica els líders del PKK. Actualment viu al Kurdistan Iraquià.

## Referències

* ↑ http://www.chris-kutschera.com/A/pkk_dissidents.htm Arxivat 2009-02-07 a Wayback Machine.
* ↑ https://archive.today/20120806002802/www.xs4all.nl/~kicadam/pers/1999/tase172.html
* ↑ http://www.start.umd.edu/start/data/tops/terrorist_organization_member.asp?id=158 Arxivat 2010-06-12 a Wayback Machine.
# Batalla de Seminara

Batalla de Seminara té aquests significats:
* Batalla de Seminara (1495), l'exèrcit francès sota el comandament de Bérault Stuart d'Aubigny va derrotar les forces espanyoles i napolitanes de Gonzalo Fernández de Córdoba en el transcurs de la primera guerra de Nàpols
* Batalla de Seminara (1502), lliurada prop de Terranova d'Aubigny va derrotar els espanyols d'Hug de Cardona i Manuel de Benavides en el context de la Guerra de Nàpols (1501-1504)
* Batalla de Seminara (1503), ocorreguda entre Seminara i Gioia Tauro, Fernando de Andrade va derrotar les forces de d'Aubigny
# Róslavl

Róslavl - Рoславль (rus) - és una ciutat de l'óblast de Smolensk, a Rússia. És una ciutat mercant, a la intersecció d'una línia ferroviària i d'un camí.

## Història

La ciutat fou fundada pel príncep de Smolensk Rostislav Mstislàvitx el 1137, però caigué sota dominació lituana el 1408 i fou finalment incorporada a Rússia pel tsar Aleix I el 1654.

## Geografia
### Clima

Paràmetres climàtics mitjans de Róslavl :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura màxima registrada °C (°F) | 8,5 (47,3) | 9,4 (48,9) | 18,3 (64,9) | 28,7 (83,7) | 31,0 (87,8) | 31,4 (88,5) | 36,4 (97,5) | 37,3 (99,1) | 29,4 (84,9) | 25,9 (78,6) | 15,2 (59,4) | 10,1 (50,2) | 37,3 (99,1) |
| Temperatura mínima registrada °C (°F) | −36,6 (−33,9) | −32,3 (−26,1) | −26,9 (−16,4) | −7,4 (18,7) | −4,9 (23,2) | −0,1 (31,8) | 5,0 (41) | 1,8 (35,2) | −4,0 (24,8) | −12,6 (9,3) | −23,3 (−9,9) | −27,9 (−18,2) | −36,6 (−33,9) |
| Temperatura diària màxima °C (°F) | −4,0 (24,8) | −3,3 (26,1) | 2,7 (36,9) | 11,7 (53,1) | 18,5 (65,3) | 21,5 (70,7) | 23,7 (74,7) | 22,3 (72,1) | 16,5 (61,7) | 9,5 (49,1) | 1,7 (35,1) | −2,3 (27,9) | 9,9 (49,8) |
| Temperatura diària mínima °C (°F) | −9,7 (14,5) | −10,0 (14) | −5,1 (22,8) | 2,2 (36) | 7,8 (46) | 11,3 (52,3) | 13,3 (55,9) | 11,9 (53,4) | 6,9 (44,4) | 1,9 (35,4) | −2,7 (27,1) | −7,2 (19) | 1,7 (35,1) |
| Font: meteolabs.ru: Рославль ||||||||||||||

## Galeria d'imatges

* Pedra commemorativa de la fundació de la vila.
* Casa municipal de cultura.
* Estació de tren de Róslavl.
# Seiichi Sakiya

Seiichi Sakiya (Ninoshima, Minami-ku, Hiroshima, Prefectura d'Hiroshima, Japó, 1 de desembre de 1950), és un exfutbolista japonès.

## Selecció japonesa

Seiichi Sakiya va disputar 3 partits amb la selecció japonesa.

## Enllaços externs

* National Football Teams
* Japan National Football Team Database
# Fracció contínua

Una fracció contínua es representa de la següent manera:
$a_{1}+{\cfrac {1}{a_{2}+{\cfrac {1}{a_{3}+{\cfrac {1}{a_{4}+{\cfrac {1}{a_{5}+\ddots }}}}}}}}$
Els nombres $a_{1}$, $a_{2}$, $a_{3}$ ... s'anomenen quocients incomplets. Per simplificar la notació, a vegades s'indica una fracció contínua especificant-ne tan sols els quocients. Així, la fracció anterior s'indicaria també per: $[a_{1};a_{2},a_{3},a_{4},a_{5},\ldots ]$.
Si el nombre de quocients incomplets és finit, ens trobem davant d'una fracció contínua finita. Si, en canvi, el nombre de quocients incomplets es repeteix indefinidament, ens trobem davant d'una fracció contínua periòdica.
Dins d'aquest últim grup (el de la fracció contínua periòdica) podem distingir-ne dos subgrups:
* La fracció contínua periòdica pura, quan el primer quocient incomplet és el primer de la fracció contínua.
* La fracció contínua periòdica mixta, quan això no es compleix.

## Resolució d'una fracció contínua finita

Posem que tenim la fracció:
$4+{\cfrac {1}{3+{\cfrac {1}{2+{\cfrac {1}{5+{\cfrac {1}{7}}}}}}}}$
Podem resoldre la fracció com si fos una fracció ordinària:
$4+{\frac {1}{3+{\cfrac {1}{2+{\cfrac {1}{5+{\cfrac {1}{7}}}}}}}}=4+{\cfrac {1}{3+{\cfrac {1}{2+{\cfrac {7}{36}}}}}}=4+{\cfrac {1}{3+{\cfrac {36}{79}}}}=4+{\cfrac {79}{273}}={\cfrac {1171}{273}}$

## Resolució d'una fracció contínua periòdica
### Periòdica pura

Posem que tenim la fracció
    $x=3+{\cfrac {1}{5+{\cfrac {1}{2+{\cfrac {1}{3+{\cfrac {1}{5+{\cfrac {1}{2+\ldots }}}}}}}}}}$
El qual és igual a:
    $x=3+{\cfrac {1}{5+{\cfrac {1}{2+{\cfrac {1}{x}}}}}}$
ja que es repeteix contínuament el mateix.
A continuació, resolem la fracció de la mateixa forma que abans, i obtindrem:
    $x={\frac {35x+16}{11x+5}}$
Finalment, resolem l'equació:
    $11x^{2}+5x=35x+16$
    $11x^{2}-30x-16=0$
A través de la resolució de l'equació de segon grau trobem el valor corresponent a $x$.
Un cas especial dins de les fraccions periòdiques pures són aquelles on el bucle té una llargada de només 1, és dir,
    $x=a+{\frac {b}{x}}$.
Per exemple, emprant el mateix mètode es pot arribar a la següent igualtat:
    $n+{\cfrac {1}{n+{\cfrac {1}{n+{\cfrac {1}{n+\ddots }}}}}}={\frac {n+{\sqrt {n^{2}+4}}}{2}}$,
la qual quan n és 1 equival al nombre d'or.

### Periòdica mixta

Posem que tenim la fracció:
    $x=2+{\cfrac {1}{3+{\cfrac {1}{4+{\cfrac {1}{3+{\cfrac {1}{4\ldots }}}}}}}}$
En aquests casos anomenarem y al valor de la fracció contínua que segueix des del primer període
    $x=2+{\frac {1}{3+{\frac {1}{y}}}}={\frac {2y+1}{y}}$
D'altra banda:
    $y=4+{\frac {1}{3+{\frac {1}{y}}}}={\frac {13y+4}{3y+1}}$
D'aquesta manera, podem formular un sistema d'equacions per trobar el resultat.

## Referències

* ↑ Schroeder, Manfred R. Fractals, Chaos, Power Laws. W.H. Freeman & Co, 1991, p. 330-331. «For positive n, these winding numbers (n² + 4) are precisely those whose continued fraction expansion is periodic and has period length 1»

## Vegeu també

* Nombre d'or
* Nombre e
* Nombre π
* Arrel quadrada de dos

## Enllaços externs

* (castellà) Gaussianos Fraccions contínues i combinatòria.
# Villegas (desambiguació)

«Villegas» té aquests significats:
* Toponímia:
** Villegas, municipi de la província de Burgos a la comunitat autònoma de Castella i Lleó
** General Villegas ciutat capital de la província de Buenos Aires, Argentina
** Partit de General Villegas, entitat infraprovincial a l'extrem nord-est de la província de Buenos Aires (Argentina).
* Biografies:
** Primer cognom:
*** Jasmine Marie Villegas cantant nord-americana de R&B i pop.
*** José Villegas Cordero (Sevilla, 1844 - Madrid, 1921), pintor espanyol
** Segon cognom:
*** Antonio Noria Villegas (Sevilla, 1971), futbolista andalús que ocupava la posició de migcampista.
*** Bartomeu Fons i Jofre de Villegas (Palma, 1888 - 1962), polític i advocat mallorquí.
*** Benito Higinio Villegas (1877 – 1952), jugador d'escacs argentí
*** Climent Pujol i Villegas (Masies de Voltregà, 1908 - Roma, 1998), sacerdot osonenc
*** Lluís Sacrest Villegas (Olot, 1946), polític català
*** Manuel Rodríguez Villegas (Tequixquiac, 1982), lexicògraf mexicà
*** Vicent Barberá i Villegas (? - Madrid, 1886) advocat i polític valencià
* Miscel·lània: Trono Villegas, col·lectiu teatral fundat a Tarragona l'any 1988
# Pontrobert

Pontrobert (o Pont Robert) és un poblet en la comarca gal·lesa de Powys. Té una església dedicada a Sant Joan Evangelista, que depèn de la parròquia de Sant Tysilio i de Santa Maria de Meifod Arxivat 2004-09-21 a Wayback Machine., i una capella del 1800 (restaurada el 1995) dedicada al ministre metodista John Hughes (conseller espiritual i editor dels escrits d'Ann Griffiths, que hi visqué entre 1814 i 1854 i és enterrat en un cementiri veí. Té una escola pública, l'Ysgol Pontrobert, oficina de correus, un centre comunitari obert el 1981 Arxivat 2016-03-04 a Wayback Machine., un hotel -el Royal Oak Inn-, un campament de caravanes (Parc Cynhinfa Caravan Park) i una empresa de construcció de cases de fusta Arxivat 2008-11-21 a Wayback Machine..
El seu nom deriva del pont que creua el riu Efyrnwy, reconstruït per Robert ap Oliver de Cynhinfa després d'una crescuda del riu en 1633, i al voltant del qual s'originà el poble.

## Enllaços externs

* Història i enllaços diversos concernents a Ponrobert (anglès)
* Breu apunt històric Arxivat 2007-09-23 a Wayback Machine. (anglès)
* John Hughes Memorial Chapel Arxivat 2007-07-12 a Wayback Machine. (anglès)
** Apunts històrics i dibuixos de la capella abans de la restauració (gal·lès)
# Nizampatnam

Nizampatnam, Pettipolle o Pettapoly és una ciutat portuària del districte de Guntur a Andhra Pradesh. Consta el 1881 amb 4.128 habitants i el 1901 amb 4.216. És la capital d'un mandal i la seva població actual no consta.

## Història

El port és esmentat per l'historiador Ferishta. El seu nom correcte seria Nushampatnam. Els holandesos hi van establir una factoria el 1608. És notable perquè fou el primer lloc on van desembarcar els anglesos a la costa oriental de l'Índia el 26 d'agost de 1611 desembarcant les mercaderies i deixant dos vaixells de càrrega que després van recollir en tornant de Masulipatam i es van dirigir per la badia de Bengala a Bantam. La residència temporal anglesa fou anomenada Pettipollee pel poble veí de Pedapalli. La fàbrica anglesa fou establerta el 1621 i va agafar aquest nom. Els holandesos van abandonar la seva factoria el 1668. La població fou cedida pel nizam als francesos com a part dels Circars Septentrionals, formà part del circar de Nizampatam que fou entregat pel nizam Salabat Jang als britànics el 1759, concessió confirmada per un firman imperial el 12 d'agost de 1765.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Baradust (Iran)

Baradust (o Sumay Baradust) és una comarca kurda de l'Iran entre Targavar i Kotur, amb Cehrik Kala com a capital. Està situada al nord-oest de la ciutat d'Orumiyeh.
Només és famosa perquè hi va estar detingut el Bab (Sayyid Ali Muhammad) abans de ser portat a Tabriz per ser executat.
Al segle xx la tribu més potent era el Balaki amb centre a Rayat abans possessió de l'emir de Sohran a la mort del qual s'havien fet independents situació que va subsistir fins passada la meitat del segle xx; l'amir el 1956 era Aziz Beg.
# Róssoix (Vorónej)

* Per a altres significats, vegeu «Róssoix».
Róssoix - Россошь (rus) - és una ciutat de l'óblast de Vorónej, a Rússia.

## Història

A finals del segle XVI el tsar Pere el Gran conquerí les estepes al sud de Rússia per protegir els pobles que hi havia, entre els quals el de Róssoix, mencionat per primer cop en un document del 1721. La vila es desenvolupà de seguida com un centre de comerç. La construcció del ferrocarril entre Vorónej i Rostov del Don donà pas a la industrialització de la regió.
# Sent Miquèu (Alta Garona)

Sent Miquèu (francès Saint-Michel) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Francesc Batlle i Lloret

Francesc Batlle i Lloret (Torroella de Montgrí, 1945) és un arquitecte jubilat que l'any 2013 va rebre la Medalla del Montgrí.

## Biografia

Francesc Batlle va anar a l'escola del Sagrat Cor i la dels Germans Gabrielistes. És una persona de ciències, però ja de ben jove va mostrar interès per l'art i la creativitat a través de la música i el violoncel, l'esbart i el teatre. En aquests anys va pertànyer a diferents entitats de Torroella, com la Companyia de Teatre de Francesc Boronat (anys 1950-1960) i l'Orquestra de Cambra Juvenil Montgrí, fundada per Salvador Dabau i dirigida per Baldomero Barberà (anys 1960). Després de preparar-se a l'Acadèmia Santa Caterina de Torroella, el 1960 va començar a Barcelona els estudis superiors d'arquitectura a l'Escola Superior d'Arquitectura. L'any 1970, obre el seu despatx d'arquitectura al carrer Ramon Boy. Un any més tard es casa amb Matilde Galló i Solés amb qui té dues filles. L'any 1975 s'instal·la al carrer Sant Agustí.
La trajectòria professional d'en Francesc Batlle ha donat més de 1.500 projectes d'arquitectura de molt diferent naturalesa, des de cases unifamiliars, comerços, establiments hotelers, centre escolars com el Col·legi dels Germans Gabrielistes. També ha treballat en projectes d'ordenació urbanística de Torroella, com la rehabilitació del nucli antic o la recuperació d'espais com la Casa Pastors o la construcció del nou camp d'esports. En moltes ocasions la seva vàlua professional s'ha posat de manera altruista al servei de diferents causes i projectes municipals, com en la rehabilitació d'espais com l'ermita de Santa Caterina i l'església parroquial de Sant Genís. La recuperació del Castell del Montgrí, l'any 1985, neix d'un avantprojecte fet per Francesc Batlle.
Al llarg de la seva vida, ha participat en les següents entitats de Torroella: Monitor del casal d'estiu organitzat per la Parròquia, Unió Esportiva Torroella, Companyia de Teatre de Francesc Boronat, Orquestra de Cambra Juvenil Montgrí, Parròquia de Sant Genis, Consell d'Economia Parroquial, Casal del Montgrí, Club d'Escacs Montgrí, Comissió Ciutat Pubilla de la Sardana, Capella Polifònica de Girona, Cor Anselm Viola i la Comissió del Llibre de la Festa Major.

### Unes publicacions seves

* «El castell del Montgri». Papers del Montgrí, 7, 1988, pàg. 35–40. ISSN: 2013-5769.
* «El Museu: l'edifici». Papers del Montgrí, 1, 1982, pàg. 6–7. ISSN: 2013-5769.
* «El palau Solterra». Llibre de la Festa Major de Torroella de Montgrí, 1989, pàg. 65–74. ISSN: 2014-4873.

## Referències

* ↑ «Medalles del Montgrí». Arxivat de l'original el 2016-01-23. [Consulta: 18 maig 2014].
* ↑ «Biografia de Francesc Batlle». Arxivat de l'original el 2014-05-19. [Consulta: 18 maig 2014].
# Viver de Can Mollet

El Viver de Can Mollet és una obra de Serinyà (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

El Viver té unes dimensions de 10 x 10 metres. Hi ha una pedra gravada a la bassa del viver que posa "Jaume Serra me fesit dia 4 agost 1828". En una part del mateix viver es conserva encara el safareig on s'hi rentava la roba. Amb l'ajut d'una sínia es feia pujar l'aigua fins a un aqüeducte, conegut popularment com La Volta d'en Gasparic (antic meneró de Can Ferrer de Les Torres, mas del segle XV). L'aqüeducte està construït formant tres arcades grans de 7 metres de llum cada una i tres de petites de 2 metres. Altres parts:
El pont de can Mollet és Petit aqüeducte que també era utilitzat pels vianants, portava aigua a l'hort del rector.I les canalitzacions de Travertí són petits canals fets de travertí que reparteixen les aigües del Serinyadell pels diferents horts, formant una xarxa. Condueixen les aigües de les mines, passant pel viver de Can Mollet fins al molí del mateix nom. Una segona canalització comença a la resclosa del Vilar i retorna al riu a nivell del pont de Can Fidel.

## Referències

* 1 2 «Viver de Can Mollet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].